ভয়ে কাঁপবে পাকিস্তান! ভারতের হাতে এবার অদৃশ্য মারণাস্ত্র ‘অগ্নি প্রাইম’

ওয়েব ডেস্ক: দেশের সুরক্ষা আরও মজবুত হল। ভারতীয় প্রতিরক্ষা বাহিনির হাতে এল ভয়ঙ্কর মারণাস্ত্র ‘অগ্নি প্রাইম’ (Agni Prime)। সম্পূর্ণ দেশিয় প্রযুক্তিতে তৈরি এই মিসাইলের (Stealth Missile) সফল উৎক্ষেপণ হয়েছে দেশের মাটিতে। মাটিতে বললে ভুল হবে, ট্রেনের উপর থেকেই ছোড়া হয়েছে এই ক্ষেপণাস্ত্র। তাতেই এসেছে সফলতা। কারণ এতদিন ভারত এটাই চাইছিল যে, ভ্রাম্যমাণ কোনও লঞ্চ প্যাড থেকে মিসাইল হামলা চালানো গেলে তাতে শত্রুপক্ষকে আরও জলদি ঘায়েল করা সম্ভব।

‘নেক্সট জেনারেশন’ ক্ষেপণাস্ত্র ‘অগ্নি প্রাইম’-এর উৎক্ষেপণ পরীক্ষা সম্পর্কে ডিআরডিও (DRDO) জানিয়েছে—সব কর্মযজ্ঞ এবং পরিমাপ প্রত্যাশা অনুযায়ী সফল হয়েছে। আসলে এটি দেশের প্রতিরক্ষা ইতিহাসে প্রথমবারের মতো ট্রেন-ভিত্তিক লঞ্চার (Rail Based Missile Launcher) ব্যবহারের উদাহরণ। এদিকে ক্ষমতার নিরিখে এটি প্রায় ২০০০ কিলোমিটার দূরের লক্ষ্যবস্তুকে আঘাত করতে সক্ষম। একনজরে ভারতের নতুন ব্রহ্মাস্ত্র ‘অগ্নি প্রাইম’ সম্পর্কে আরও বিশদে জেনে নিন।

আরও পড়ুন: আফ্রিকা থেকে চিতা আসছে ভারতে, তোড়জোড় শুরু কেন্দ্রের

‘অগ্নি প্রাইম’ মিসাইলের মূল বৈশিষ্ট্য

সম্পূর্ণভাবে ভারতীয় প্রযুক্তিতে নির্মিত।

মিসাইলের প্রযুক্তি, সেন্সর ও গাইডেন্স সিস্টেম- সবই ‘নেক্সট জেন’ পর্যায়ের।

ক্ষেপণাস্ত্রের রেঞ্জ প্রায় ২০০০ কিমি।

ট্রেন-ভিত্তিক মোবাইল লঞ্চার থেকে অপারেট করা যাবে এই মিসাইলকে।

লঞ্চিং ও মোবাইল ডিপ্লয়মেন্ট শত্রুর রাডার বা এয়ার-ডিফেন্স সিস্টেমকে বিভ্রান্ত করতে সাহায্য করে।

প্রসঙ্গত, এতদিন পর্যন্ত ক্ষেপণাস্ত্র উৎক্ষেপণের জন্য স্থির লঞ্চিং প্যাড ব্যবহার করাই প্রধান পদ্ধতি ছিল। রেল-ভিত্তিক মোবাইল লঞ্চার চালু হওয়ায় এই ধারায় একটি বড় পরিবর্তন এসেছে—যেখানে মোবাইলিটি ও পরিধি আরও বৃদ্ধি পাবে এবং অপারেশনাল সুফল পাবেন প্রতিরক্ষা বাহিনী। আসন্ন সময়ে দেশের কৌশলগত সক্ষমতা ও প্রতিরক্ষা পরিকল্পনায় এই সাফল্যের প্রভাব কতটুকু হবে, তা পরবর্তী কৌশলগত মূল্যায়ন ও বাস্তবায়নের উপর নির্ভর করবে।